Fara yfir stöðuna á sáttafundi
Samninganefndir Starfsgreinasambandsins (SGS) og Samtaka atvinnulífsins koma saman til sáttafundar hjá ríkissáttasemjara kl. 14 í dag. Þetta er fyrsti fundurinn frá því viðræður ASÍ og SA runnu út í sandinn sl. föstudagskvöld.
Ekki er búist við neinum stórtíðindum á þessum fundi. Kjaradeilu SA og SGS var fyrr í vetur vísað til sáttameðferðar. Var ákveðið á föstudagskvöld að boða til sáttafundarins í dag þó mikil óvissa sé um framhald kjaraviðræðnanna á almenna vinnumarkaðinum.
Björn Snæbjörnsson, formaður SGS, segir að farið verði yfir málin en hann á ekki von á löngum fundi.
Forystumenn í launþegahreyfingunni eru mjög ósáttir við framgöngu SA á föstudagskvöldið og segja að samningar hafi verið svo gott sem í höfn þegar SA fór fram á að viðsemjendur stæðu saman að yfirlýsingu með rökstuðningi fyrir samningunum.
"Það kom okkur verulega á óvart að þeir kæmu með þessa yfirlýsingu og að hún þyrfti að vera inn í skammtímasamningnum. Það kom okkur alveg í opna skjöldu að setja ætti sem skilyrði að við yrðum með í einhverri ádeilu. Við höfum oft skammað ríkisstjórnina en sjáum enga ástæðu til að skrifa það inn í haus á samningum. Þetta eru ekki rétt vinnubrögð," segir Björn.
Nú er málið í höndum aðildarfélaga og landssambanda sem fara hvert um sig yfir það í dag og á næstu dögum. Reiknað er með að samninganefnd ASÍ muni einnig funda á morgun um þá stöðu sem upp er komin.
Forystumenn innan ASÍ sem rætt var við í morgun eiga ekki von á að eiginlegar kjaraviðræður fari í gang á nýjan leik fyrr en eftir páska. Munu einstök landssambönd og félög m.a. ræða hvort næsta skref sé að vísa kjaradeilum til sáttasemjara.
Samninganefndir Starfsgreinasambandsins (SGS) og Samtaka atvinnulífsins koma saman til sáttafundar hjá ríkissáttasemjara kl. 14 í dag.
Þetta er fyrsti fundurinn frá því viðræður ASÍ og SA runnu út í sandinn sl. föstudagskvöld.
Ekki er búist við neinum stórtíðindum á þessum fundi.
Björn Snæbjörnsson, formaður SGS, segir að farið verði yfir málin en hann á ekki von á löngum fundi.
Forystumenn í launþegahreyfingunni eru mjög ósáttir við framgöngu SA á föstudagskvöldið og segja að samningar hafi verið svo gott sem í höfn þegar SA fór fram á að viðsemjendur stæðu saman að yfirlýsingu með rökstuðningi fyrir samningunum.
Nú er málið í höndum aðildarfélaga og landssambanda sem fara hvert um sig yfir það í dag og á næstu dögum.